อีกร้านหวานๆที่พึ่งเปิดไม่นานค่ะ บิงซูยอดฮิต รสต่างๆ และมีขนมสดแบบคาวและหวานให้เลือกสรรค่ะ อยู่ใจกลางเมืองจัน ไม่ไกลจากตลาดน้ำพุ ที่จอดรถในวัดเขตต์ แล้วเดินข้ามถนนมานิดเดียว จากวัดเขตก็เดินไปตลาดเฉลิมจันทร์และเดินอีกหน่อยก็ไปโซนกลางของชุมชนริมน้ำจันทบูรณ์ไดัเลยค่ะ

-  บิงซูมิกซ์เมล่อน มีเม่ล่อนเขียว แคนตาลูป แตงโมง เรียงมาสีสันสวยงาม จานนี้ช่วยดับร้อนได้ดีเหลือเกินค่ะ ตัวน้ำแข็งยังไม่ค่อยฟูแต่ก็รสชาติดีไม่หวานโดดเกินไป

-  โทสเบค่อนไส้กรอก ชอบมากค่ะ มีซอสพิซซ่าหอมๆ รสอร่อยกับหยอดไข่มา 1 ลูกราดชีสสสสสมาด้วย จานนี้เหมาะทานเป็นมื้อเช้าหรือมื้อว่างที่คุณภาพมาก แต่เปิด 11โมงเลยเสียดายนิดค่ะ

-  ฮันนี่โทสมะม่วงน้ำดอกไม้ มีไอศครีมวนิลา 1 ลูก นี่ก็อร่อยสดชื่นด้วยเนื้อมะม่วงสุกหอมหวานกับซอสมะม่วง ราดบนขนมปังกรอปนอกนุ่มใน ดีค่ะใช้ได้เลย

-  โรตี นมข้นหวาน ทอดมาพองๆ2 ชั้นดูอลังการ เด็กๆชอบตื่นเต้นและสงสัย ถามว่าเค้าปั๊มลมเข้าไปหรือคะ 555 กรอปอร่อยค่ะ